ཟླ་འདིའི་ཕྱི་ཚེས་༡༡ཉིན་རྒྱ་གར་ཨ་རུ་ན་ཅལ་དུས་བབ་ཞེས་པའི་གསར་གནས་སུ་གནས་ཚུལ་སྤེལ་གསལ་ལྟར་ན།ཟླ་འདིའི་ཕྱི་ཚེས་༩ཉིན་ཨ་རུ་ན་ཅལ་བོད་དོན་རྒྱབ་སྐྱོར་ཚོགས་པའི་ཚོགས་གཙོ་གྷི་ཤོ་ཀ་བྷག་དང་།དྲུང་ཡིག་ཉི་མ་སེང་གེ་གཉིས་ཀྱིས།སྤྱིར་འགྲོ་བ་མིའི་རིགས་དང་།ཡང་སྒོས་རྒྱ་གར་གྱི་ཐོག་༧གོང་ས་མཆོག་ནས་ཞབས་ཞུའི་མཛད་བཟང་རྒྱ་ཆེན་པོ་གནང་ཡོད་སྟབས།རྒྱ་གར་མི་སེར་གྱི་ཆེས་མཐོའི་གཟེངས་རྟགས་བྷ་ར་ཏི་ར་ཏི་ན་ཞེས་པ་དེ་༧གོང་ས་མཆོག་ལ་ཕུལ་དགོས་པའི་སྙན་ཞུ་ཞིག་རྒྱ་གར་དབུས་གཞུང་ལ་ཕུལ་ཡོད་འདུག